**Referat FAU-møte Toftøy skule**

Onsdag 27.oktober, 2021, kl. 20.00 – 21.30   
Sted: Toftøy skule

Tilstede: Arne-Petter Solberg, Katrine Drange Torsvik, Guro Gunnarsen, Herborg Kari Bondevik Evensen, Kjell-Mikkel Vik, Bjørn Ove Johnsen, Tonje Skåla Magnesen, Øystein Torsvik, Wilhelm Torsvik, Anne Drange Torsvik.

**Saksliste**

**34.21 Godkjenning av innkalling og referat**

Vi gikk gjennom referatet da det ikke hadde blitt publisert i FAU-gruppa på Facebook.

**Vedtak:**Referatet fra møtet 27.september 2021 og innkalling til kveldens møte ble godkjent.

**35.21   Info fra rektor**

* Det er flere som har fått påvist korona på Rong skule og rektor er bekymret for at det skal nå Toftøy.
* Toftøy har få svake elever på nasjonal prøve i lesing.
* Kantinen drives så lite profittmessig som mulig. Elevene synes det er stas med kantine.
* Rektor er bekymret for fremtiden i forhold til kuttene som rammer. Det kjøpes inn lite materiell, juleverksted blir rimelig.
* Mye sykdom blant de voksne, det ble forrige uke satt inn vikar for en tredjedel. De økonomiske kuttene rammer også mulighetene for å sette inn vikarer dessverre. Rektor mener at skolen håndterte frafallet på en god måte til tross for dette.
* Spekter - læringsmiljøprosjekt, undersøkelse er gjennomført i alle klasser. Dette for å kartlegge hvordan elevene har det på skolen. Et tiltak som blir gjennomført på skolen er klassemøte/klassens time med tema vennskap i alle klasser.
* Forrige skoleår hadde FAU oppe en sak som gjaldt uteområdet og inneklimaet på skolen. De punktene det var snakk om i fjor er utbedret. Helsevern er det kommunen som har ansvar for, de har sagt at alt er OK. Skolen er helseverngodkjent for 240 elever.
* Det kom spørsmål fra FAU om leksehjelp på skolen. Rektor svarte at det ble gjort et politisk vedtak angående leksehjelp der den ble flyttet fra 1-4 kl til 5-7 kl, så da må skolen forholde seg til det.
* SU-møte blir etter kommunestyremøte.

**Vedtak:**FAU tar informasjonen til orientering.

**36.21    Disko på Toftøy skule**

7.klasse-foreldre informerer om ideen om disko/elevkveld for alle trinn på skolen, en fredag i måneden. Klassekontaktene i 7.klasse blir oppfordret til å skrive litt om elevkvelden til det første nyhetsbrevet (gjerne med bilder) fra FAU. Rektor informerte om at elevrådet ønsker at det blir en aktivitets eller spillkveld istedenfor disko. Rektor ønsker å ha det i foajeen. Det kan ikke koste penger å komme inn siden det er på skolen. 7-klasse foreldre ønsker at FAU kan bidra med hvilke priser de kan legge seg på. Nok voksne på elevkveldene er viktig!

**Vedtak:** FAU er positive til tiltaket og skal være med «på laget».

**37.21 Valg til SU**

Det må velges to representanter til samarbeidsutvalget. Det er et utvalg som også jobber for barnas beste. I SU er det representanter fra FAU, rektor og to lærere fra skolen og fra lokalpolitikken i kommunen. SU møtes maks fire ganger i løpet av et skoleår for å diskutere saker som påvirker barnas hverdag. Standarden for samspillet mellom hjem og skole settes i dette utvalget. Herborg Kari og Guro melder seg til tjeneste.

**Vedtak:** Herborg Kari og Guro tar på seg oppdraget.

**38.21**  **Ymse**

7.klasse søker hovedkontakter fra 3. og 5.klasse som kan delta i planlegging av 17.mai. De planlegger å komme i gang med møter før jul. Klassekontaktene prøver å få tak i dette i gruppene.

**Vedtak:** Klassekontaktene i 3. og 5.klasse sjekker i klassegruppene på Facebook om noen kunne tenke seg å være 17.mai-kontakt.